== Tekniske anvendelser ==
[[Fil:NeTube.jpg|thumb|left|200px|Et "ægte" neonrør bøjet i facon som neons kemiske symbol: Det viser neon[[plasma]]ets karakteristiske rødorange lys.]]
En af de mest velkendte anvendelser for neon er de såkaldte [[neonrør]], der ofte ses i lysende reklameskilte: Det første af slagsen blev konstrueret i december [[1910]], og i [[1920]] var de i brug i alle egne af verden. Som billedet til venstre viser, lyser neon med en rødorange [[farve]]; andre farver skabes ved at tilsætte andre gasarter, men alligevel er "neonrør" gået ind i den almindelige sprogbrug som betegnelse for alle sådanne kulørte udladningsrør. Eksempelvis får man ultraviolet lys ved at bruge argon og en smule [[kviksølv]], og ved hjælp af [[Fluorescens|fluorescerende]] stoffer på rørets inderside, farvede glasrør og/eller farvefiltre på ydersiden kan man frembringe et bredt sortiment af farver.
Fysik Kemi